**LEJET PËR EMETIM RADIO OSE TELEVIZIV**

**CILA ËSHTË MËNYRA DHE PROCEDURA PËR DHËNIEN E LEJES PËR EMETIM RADIO OSE TELEVIZIV?**

Emetimi radio ose televiziv mund të bëhet vetëm në bazë të lejes, që e jep Agjencia për shërbime mediatike audio dhe audiovizuele. Leja ndahet: (1) përmes konkursit publik dhe (2) pa konkurs publik.

**Nëse bëhet fjalor vetëm për emetim përmes mjeteve teknike që është resurs i kufizuar – radiofrekuenca (vetëm për radio) ose kapacitet transmetues të multipleksit digjital terestrial (radio dhe televizion) leja jepet vetëm sipas konkursit publik paraprak.**

Vendimin për shpalljen e konkursit publik, Agjencia e miraton me detyrë zyrtare ose pas pranimit të kërkesës me shkrim nga pala e interesuar. Miratimit të vendimit i paraprijnë disa hapa: e para, duhet të konstatohet nëse ka radiofrekuenca të lira ose kapacitete në pajtim me Planin për ndarjen dhe përdorimin e radiofrekuencave ose Planit për dedikimin dhe shpërndarjen e kapaciteteve të kapacitetit digjital terestrial, dhe nëse ka Agjencia për shërbime mediatike audio dhe audiovizuele do të përpilojë studim me të cilin do ta konstatojë arsyeshmërinë për publikimin e konkursit publik. Nëse me studimin konstatohet se ka arsye, Agjencia miraton vendim për shpalljen e konkursit.

Të drejtë për pjesëmarrje në konkurs kanë personat fizik dhe juridik vendas dhe të huaj. Kandidatët në konkurs parashtrojnë fletëparaqitje me formular të veçantë që e përcakton Agjencia. Pastaj fletëparaqitjet vlerësohen në bazë të kritereve të përcaktuara me ligj. Konkursi është i suksesshëm nëse merret të paktën një fletëparaqitje që i plotëson kushtet e përcaktuara në konkurs.

**Nëse bëhet fjalor për emetim përmes mjeteve teknike që nuk përdorin resurse të kufizuara – rrjetit publik i komunikimit elektronik që nuk përdor resurse të kufizuara ose përmes satelitit – leja jepet pa konkurs publik.**

Leja e këtillë ndahet me kërkesë të palës së interesuar (formulari i kërkesës përpilohet nga Agjencia për shërbime mediatike audio dhe audiovizuele). Së bashku me kërkesën, përveç dokumentacionit të përcaktuar në nenin 73 paragrafi 3 nga Ligji, dorëzohet edhe parakontrata për emetimin e shërbimit programor, të lidhur me operatorin e rrjetit publik të komunikimit që nuk përdor resurse të kufizuara ose me operatorin e satelitit. Nëse kërkuesi i plotëson kushtet dhe obligimet e përcaktuara me ligj dhe rregullat e miratuara në bazë të tij, dhe nëse kërkuesit nuk i është marrë leja për emetim të radios ose televizionit në pesë vitet e fundit, Agjencia në afat prej tre muajve nga dita e pranimit të kërkesës së rregullt, miraton vendim për dhënien e lejes.

**Periudha e vlefshmërisë së lejeve** për emetim televiziv ose të radios **është nëntë vite** me mundësi për vazhdimin e të njëjtës.